2.

Obveznosti javnih služb so: Minimalna pogostost letov: — Na progi Ponta Delgada–Santa Maria–Ponta Delgada devet povratnih letov tedensko od novembra do marca, deset povratnih letov tedensko od aprila do junija in od septembra do oktobra ter štirinajst povratnih letov tedensko v juliju in avgustu z najmanj enim letom dnevno skozi vse leto. — Na progi Ponta Delgada–Terceira–Ponta Delgada dvaindvajset povratnih letov tedensko od septembra do junija in šestindvajset povratnih letov tedensko v juliju in avgustu z najmanj dvema letoma dnevno skozi vse leto. — Na progi Ponta Delgada–Horta–Ponta Delgada šest povratnih letov tedensko od novembra do marca, enajst povratnih letov tedensko od aprila do junija in od septembra do oktobra ter sedemnajst povratnih letov tedensko v juliju in avgustu. — Na progi Ponta Delgada–Pico–Ponta Delgada dva povratna leta tedensko od novembra do marca, sedem povratnih letov tedensko od aprila do junija in od septembra do oktobra ter devet povratnih letov tedensko v juliju do avgustu. — Na progi Ponta Delgada–São Jorge–Ponta Delgada trije povratni leti tedensko od aprila do junija in od septembra do oktobra ter šest povratnih letov tedensko v juliju in avgustu. — Na progi Ponta Delgada–Flores–Ponta Delgada dva povratna leta tedensko od aprila do junija in od septembra do oktobra ter štirje povratni leti tedensko v juliju in avgustu. — Na progi Terceira–Graciosa–Terceira sedem povratnih letov tedensko od septembra do junija in osem povratnih letov tedensko v juliju in avgustu z najmanj enim letom dnevno od ponedeljka do sobote v obdobju od oktobra do maja in enim letom dnevno od ponedeljka do nedelje od junija do septembra. — Na progi Terceira–São Jorge–Terceira osem povratnih letov tedensko od septembra do junija in devet povratnih letov tedensko v juliju in avgustu z najmanj enim letom dnevno skozi vse leto. — Na progi Terceira–Pico–Terceira sedem povratnih letov tedensko od septembra do junija in osem povratnih letov tedensko v juliju in avgustu z najmanj enim letom dnevno skozi vse leto. — Na progi Terceira–Horta–Terceira enajst povratnih letov tedensko od septembra do junija in štirinajst povratnih letov tedensko v juliju in avgustu z najmanj enim letom dnevno skozi vse leto. — Na progi Terceira–Flores–Terceira od ponedeljka do petka dva povratna leta tedensko od septembra do junija ter štirje povratni leti tedensko v juliju in avgustu. — Na progi Terceira–Corvo–Terceira od ponedeljka do petka trije povratni leti tedensko v juliju in avgustu. Lahko so kombinirani s prevozi za Horto ali Flores. — Na progi Horta–Flores–Horta štirje povratni leti tedensko od ponedeljka do sobote, od oktobra do maja in pet povratnih letov tedensko, vključno z enim letom v nedeljo, od junija do septembra. — Na progi Horta–Corvo–Horta trije povratni leti tedensko skozi vse leto vsak drugi dan od ponedeljka do petka. Lahko so kombinirani s prevozi za Flores. — Na progi Corvo–Flores–Corvo dva povratna leta tedensko skozi vse leto ob nezaporednih dnevih (dnevih, ki si ne sledijo) od ponedeljka do petka. Kombinirani so lahko z drugimi prevozi za Corvo in Flores. S kombinacijo letov iz Ponta Delgada, Terceira, Horta in Corvo na Flores morajo biti omogočeni dnevni prevozi na otok od ponedeljka do sobote od septembra do junija in od ponedeljka do nedelje v juliju in avgustu. Vsak teden morata biti opravljena najmanj dva povratna leta na vsak otok, povezana z leti iz in na območje zunaj regije. Opravljen mora biti tudi tedenski prevoz med vsakim otokom in drugimi otoki. Kjer ni obveznosti za opravljanje dnevnega prevoza na določen otok, mora biti opravljen tedenski prevoz iz in na območje zunaj regije ter prevoz na São Miguel, Terceiro in Faial. Zmogljivost: Ponuditi je treba naslednjo minimalno tedensko zmogljivost: — Na progi Ponta Delgada–Santa Maria–Ponta Delgada1 050 sedežev od novembra do marca, 1 200 sedežev od aprila do junija in od septembra do oktobra ter 1 680 sedežev v juliju in avgustu. — Na progi Ponta Delgada – Terceira – Ponta Delgada2 590 sedežev od septembra do junija in 3 070 sedežev v juliju in avgustu. — Na progi Ponta Delgada–Horta–Ponta Delgada 620 sedežev od novembra do marca, 1 270 sedežev od aprila do junija in od septembra do oktobra ter 1 960 sedežev v juliju in avgustu. — Na progi Ponta Delgada–Pico–Ponta Delgada 200 sedežev od novembra do marca, 780 sedežev od aprila do junija in od septembra do oktobra ter 1 000 sedežev v juliju in avgustu. — Na progi Ponta Delgad–São Jorge–Ponta Delgada 330 sedežev od aprila do junija in od septembra do oktobra ter 670 sedežev v juliju in avgustu. — Na progi Ponta Delgada–Flores–Ponta Delgada 190 sedežev od aprila do junija in od septembra do oktobra ter 380 sedežev v juliju in avgustu. — Na progi Terceira–Graciosa–Terceira 700 sedežev od septembra do junija in 910 sedežev v juliju in avgustu. — Na progi Terceira–São Jorge–Terceira 820 sedežev od septembra do junija in 1 040 sedežev v juliju in avgustu. — Na progi Terceira–Pico–Terceira 780 sedežev od septembra do junija in 890 sedežev v juliju in avgustu. — Na progi Terceira–Horta–Terceira1 290 sedežev od novembra do marca, 1 320 sedežev od aprila do junija in od septembra do oktobra ter 1 680 sedežev v juliju in avgustu. — Na progi Terceira–Flore–Terceira 190 sedežev od septembra do junija in 380 sedežev v juliju in avgustu. — Na progi Terceira–Corvo–Terceira 60 sedežev v juliju in avgustu. — Na progi Horta–Flores–Horta 380 sedežev od septembra do junija in 480 sedežev v juliju in avgustu. — Na progi Horta–Corvo–Horta 60 sedežev skozi vse leto. — Na progi Corvo–Flores–Corvo 40 sedežev skozi vse leto. Če pride zaradi nepredvidenih okoliščin, primerov višje sile in drugih razlogov do začasne prekinitve zračnega prevoza, je treba povečati načrtovane zmogljivosti za najmanj 60 % od trenutka, ko se prevozi ponovno začnejo opravljati, do trenutka, ko se prometni zaostanek ne odpravi. Kjer povprečna prodaja sedežev na neki progi v katerem koli obdobju IATA presega 70 % zmogljivosti, se morajo minimalne zmogljivosti v naslednjem obdobju povečati vsaj za toliko, da se doseže 70 % povprečje. Kjer število potnikov na čakalni listi za določeno progo presega 5 % tedenske zmogljivosti ali je enako zmogljivosti zrakoplovov, ki so na tej progi najpogosteje uporabljeni, je treba za tisto, ki je manjše, opravljati posebne prevoze, če zadevni potniki poti ne morejo nadaljevati potovanja z rednimi prevozi v naslednjih 48 urah. Dodatni prevozi se bodo opravljali zaradi posebnega povpraševanja zaradi religioznih praznikov ter športnih in kulturnih prireditev na otokih. Prodaja sedežev ne sme biti pri nobenem dodatnem prevozu manjša od 70 % v obe smeri. Tovor, vključno s pošto, mora biti prepeljan ob uporabi zmogljivosti zrakoplova, ki se uporablja za prevoz potnikov. Vrsta uporabljenega zrakoplova: Prevozi morajo biti opravljeni ob uporabi zrakoplovov, ki imajo ustrezna potrdila za opravljanje letov za prevoz potnikov in izpolnjujejo tehnične in operativne zahteve, ki jim dovoljujejo pristajanje na pristajališčih z omejitvami nočnih letov. Prevozi na pristajališča in letališča avtonomne regije Azorov in iz njih morajo biti opravljeni v skladu s pogoji, določenimi v zborniku zrakoplovnih informacij „Aeronautical Information of Portugal“ (AIP) in priročniku „Manual Pilot Civil“ (MPC). Uporablja se lahko samo zrakoplov, ki ima minimalno dovoljeno zmogljivost 18 sedežev. Prevoznine: Struktura prevoznine mora vključevati: a) Povsem prožno osnovno prevoznino ekonomskega razreda, ki ne presega vrednosti iz Priloge A; b) Vrsto posebnih prevoznin s stopnjami in pogoji, oblikovanimi za različne vrste potreb: — prevoznine za starejše občane; — prevoznine za mladino; — APEX. c) Znižane prevoznine za rezidente Avtonomne regije Azori. Zgornja meja prevoznin je določena v Prilogi B. d) Zmanjšane prevoznine za študente, ki živijo v Avtonomni regiji Azori, za potovanja po regiji med otokom, na katerem bivajo, in otokom, na katerem je njihova izobraževalna ustanova. Te prevoznine so za 40 % nižje od običajnih prevoznin. e) Zmanjšano prevoznino za otroke, ki znaša 50 % prevoznine za odrasle. f) Zmanjšano prevoznino za majhne otroke, ki znaša 10 % prevoznine za odrasle. Poleg zgoraj navedenih prevoznin, se lahko ponudijo tudi posebne prevoznine, ki jih je predhodno odobrila Regionalna služba za gospodarske zadeve. Tarife za prevoz tovora mora odobriti Regionalna služba za gospodarske zadeve. Te prevoznine se vsako leto 1. aprila, z začetkom leta 2007, avtomatično pregleda in popravi na podlagi stopnje inflacije prejšnjega leta, kakor jo je objavila portugalska vlada v dokumentu „Grandes Opções do Plano“ (Pomembnejše možnosti načrtovanja) in kot je bila do 28. februarja sporočena letalskim prevoznikom, ki opravljajo prevoze na zadevnih progah. Nove prevoznine, ki bodo sporočene Komisiji, bodo začele veljati šele po objavi v Uradnem listu Evropske unije. V prilogah A in B so navedene običajne prevoznine za pot od kraja odhoda do prihoda prihoda s kakim vmesnim postankom – če je proga vključena na seznam Priloge C – tudi če je v opravljanje povratnega leta vključen več kot eden letalski prevoznik. Kasneje si letalski prevozniki, ki opravljajo prevoze med otoki, razdelijo zaslužek sorazmerno glede na prevožene milje. Letalski prevozniki se sporazumejo tudi o pogojih prestopanja, ki natančno določajo čas za zveze ter medsebojno priznavanje vozovnic in prtljage pri prestopanju do namembnega letališča, da potniki niso neupravičeno oškodovani. Pogoji morajo biti predloženi Regionalni službi za zunanje zadeve. Neprekinjenost prevozov in točnost: Število odpovedanih letov, ki niso odpovedani neposredno zaradi letalskega prevoznika, ne sme preseči 2 % števila rednih letov v katerem koli obdobju IATA, razen v primerih višje sile. Zamude, ki so daljše od 15 minut in so v pristojnosti letalskega prevoznika, ne smejo prizadeti več kot 25 % letov, razen v primerih višje sile. Načrtovani prevozi morajo biti zagotovljeni vnaprej za najmanj eno koledarsko leto in so lahko samo v zgoraj navedenih primerih odloženi samo s šestmesečnim odpovednim rokom. Vozni red: Leti morajo biti razporejeni kolikor je mogoče enakomerno skozi ves teden in preko celega dneva. Leti morajo biti opravljeni med 6:00 uro po lokalnem času iz kraja odhoda in 24:00 uro na namembnem letališču, razen če so omejitve pri obratovalnem času ali operativne omejitve na pristajališčih in letališčih. Trženje letov: Leti se morajo tržiti preko računalniških sistemov rezervacij, vendar se lahko uporabljajo tudi druge distribucijske poti, ki zagotavljajo ustrezne informacije, ob upoštevanju narave storitev. Potnikom, ki rezervacije ne odpovedo in se leta ne udeležijo, se lahko zaračuna kazen „no-show penalty“, ki ne presega 10 % prevoznine ustreznega ekonomskega razreda. Poštne storitve: Pošta, poslana preko univerzalnega operaterja za poštne storitve, mora izpolnjevati standarde kakovosti univerzalnih storitev in druge uporabne zakonske zahteve.